
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση του ρυμοτομικού σχεδίου του δήμου Θεσσαλονίκης στην 
περιοχή «Άνω Πόλη». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του από 17.7.1923 ν. δ/τος όπως μεταγενέστερα 
τροποποιήθηκαν και συμπληρώθηκαν και .ειδικότερα τα άρθρα'3, 9, 
29 και 70. 

2. Τις διατάξεις του ν, 947/1979 (ΦΕΚ 169/Α) και ειδικότερα 
το άρθρο 62 (παρ. 1). 

3. Τις διατάξεις του ν.δ. 8/1973 και ειδικότερα το άρθρο 79 (παρ. 
6) όπως αυτή αντικαταστάθηκε με την παρ. 1 του άρθρου 4 του ν. 
622/1977 (ΦΕΚ 171/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα 2, 3, και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23. 

6. Την υπ’ αριθ. 75724/1151/1983 κοινή απόφαση των Υπουρ¬ 
γών Προεδρίας της Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β/1983) και ειδικότερα το άρθρο 4. 

7. Τις διατάξεις του π. δ/τος 353/1985 (ΦΕΚ 128/Α) 

8. Τις υπ’ αρ. 608/1983 και 226/1984 γνωμοδοτήσεις του δη¬ 
μοτικού συμβουλίου Θεσσαλονίκης. 

9. Την υπ’ αριθ. 728/1982 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Την υπ’ αριθ. 63/1985 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος του νομού Θεσσαλονίκης. 

11. Την υπ’ αριθ. 885/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η αναθεώρηση του ρυμοτομικού σχεδίου Θεσσαλονίκης 
στην περιοχή «Άνω Πόλη» που έχει χαρακτηρισθεί ως παραδοσιακός 
οικισμός με το από 12 Μαρτίου 1979 π. δ/γμα (ΦΕΚ 197Δ/79) 
και της οποίας το σχέδιο έχει τροποποιηθεί και αναθεωρηθεί με το 
από 7 Οκτωβρίου 1980 π. δ/γμα (ΦΕΚ 611Δ/80), με το χαρακτη¬ 
ρισμό οικοδομήσιμων χώρων, κοινοχρήστων χώρων, πεζοδρόμων, 
χώρων πρασίνου, χώρων παιδικών χαρών, χώρων πάρκου- πλατείας, 
χώρων στάθμευσης αυτοκινήτων, χώρων νηπιαγωγείου, χώρου νη¬ 
πιαγωγείου και δημοτικού σχολείου, χώρων δημοτικού σχολείου, χώ¬ 
ρου γυμνασίου, χώρου βρεφονηπιακού σταθμού, χώρου βιβλιοθήκης, 
χώρου Πατριαρχικού Ιδρύματος Πατερικών Μελετών, χώρων εκκλη¬ 
σίας, χώρου για την ανέγερση κτιρίου στάθμευσης αυτοκινήτων, χώ¬ 


ρου ΙΚΑ, χώρου Βυζαντινού Λουτρώνα καθώς και αρχαιολογικού 
χώρου με στοιχεία α-β- γ- δ- ε- ζ- η- θ- ι- κ- λ- α όπως φαίνεται στα 
έντεκα (11) σχετικά πρωτότυπα διαγράμματα σε κλίμακα 1:500 που 
θεωρήθηκαν από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αρ. 78155/1985 Λράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

1. Καταργείται και τροποποιείται προβλεπόμενο από το εγκεκριμέ¬ 
νο σχέδιο προκήπιο. 

2. Στο πρόσωπο των οικοπέδων οικοδομημένων ή μη που βρίσκο¬ 
νται στα παρακάτω οικοδομικά τετράγωνα επιβάλλεται προκήπιο ως 
εξής: στο Ο.Τ. 11 πλάτους από 1 έως 2,50 μ., στο Ο.Τ. 21 πλάτους 
2,50μ., στο Ο.Τ. 37 πλάτους 2,50 μ., στο Ο.Τ. 51 πλάτους 1,50 
μ., στο Ο.Τ. 74 πλάτους 1,50 μ., και από 2,00 έως 3,50 μ., στο 
Ο.Τ. 75 πλάτους 2,00 μ. και από 7,50 έως 9,00 μ., στο Ο.Τ. 77 
πλάτους από 2,30 έως 2,50 μ., στο Ο.Τ. 142 πλάτους 1,00 μ. και 
στο Ο.Τ. 180 πλάτους 1,50 μ., όπως φαίνεται στα παραπάνω δια¬ 
γράμματα. 

Άρθρο 3. 

Χαρακτηρίζονται ως διατηρητέες οι κρήνες που βρίσκονται α) στην 
οδό Δημ. Πολιορκητού (Ο.Τ. 55) με στοιχεία α, β, γ, δ και στη 
συμβολή των οδών Παπαδοπούλου και Κλειούς (Ο.Τ. 17) με στοιχεία 
α, β, δ, δ. 

β) στη συμβολή των οδών Ελευσίνος, Αθηνάς και Προφήτου Ηλία 
με στοιχεία α-α' και στην οδό Τιμοθέου (Ο.Τ. 38) με στοιχεία α, β, 
γ, δ. 

γ) στη συμβολή των οδών Διονυσίου και Δημοκρίτου. 

δ) στη συμβολή των οδών Ακροπόλεως και Σταγείρων (Ο.Τ. 136) 
με στοιχεία α, β, γ, δ και 

ε) στη συμβολή των οδών Αιόλου και Μωρέος (Ο.Τ. 179) όπως 
φαίνεται στα πέντε (5) από τα έντεκα (Π) παραπάνω διαγράμματα 
με αριθμούς 48, 47, 46, 45 και 61 αντίστοιχα. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργω\ 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

